stanford-oval/wikipedia huggingface dataset:
Lyijyatsidi

| Lyijyatsidi |
| --- | --- |

Tunnisteet
CAS-numero:  13424-46-9
PubChem CID:  23623736 ja 14123335 61600, 23623736 ja 14123335
Ominaisuudet
Molekyylikaava:  Pb(N3)2
Moolimassa:  291,24 g/mol
Ulkomuoto:  Valkoinen jauhe
Tiheys:  4,71 g/cm3
Liukoisuus veteen:  2,3 g/100 ml
Lyijyatsidikiteitä
Lyijyatsidi Pb(N3)2 on nalleissa käytetty herkästi räjähtävä kiteinen aloiteräjähde.
Aine räjähtää 150 mm pudotuksesta tai 7 millijoulen staattisesta varauksesta. Lyijyatsidin räjähdysnopeus (palonopeus) on 5 180 m/s. Valkoisten kiteiden tiheys on 4,71 g/cm³. Atomipaino on 291,24 g/mol. Lyijyatsidi reagoi kuparin, sinkin ja muiden metallien sekä metalliseosten kanssa muodostaen muita, huomattavasti herkemmin räjähtäviä atsideja.
Kun lyijyatsidia säilytetään vedessä, on muistettava, ettei vesi ole bakteerista. Bakteerit tuottavat yhdisteitä, jotka reagoivat lyijyatsidin kanssa kaasua muodostaen. Lyijyatsidi on vähemmän särkevä ja herkempää iskulle, lämmölle ja muille voimille, kuin räjähdyselohopea (elohopeafulminaatti).
Lyijyatsidia käytettiin muun muassa toisen maailmansodan aikaisissa pommien ja syvyyspommien räjäyttimissä. Jos sellaisia säilytetään kauan veden alla, lyijyatsidi kiteytyy ja herkistyy muuttuen äärimmäisen räjähdysherkäksi. Tämän vuoksi mm. sotavuosina alusten mukana uponneet syvyyspommit, joiden räjäyttimissä on juuri lyijyatsidia, ovat erityisen vaarallisia raivattavia.
Aiheesta muualla

PubChem: Lead azide (englanniksi)
Man on the Edge

| ”Man on the Edge” Iron Maiden |
| --- | --- | --- |

Singlen tiedot
 Albumilta: The X Factor
 Julkaistu: 25. syyskuuta 1995
 Tyylilaji: heavy metal speed metal
 Kesto: 04.11
 Levy-yhtiö: EMI
Iron Maidenin muut singlet
| ”Hallowed Be Thy Name (live)” 1993 | ”Man on the Edge” 1995 | ”Lord of the Flies” 1996 |
Man on the Edge on Iron Maidenin kappale ja ensimmäinen singlejulkaisu yhtyeen The X Factor -albumilta. Single julkaistiin vuonna 1995, ja se oli ensimmäinen single, jolla Blaze Bayley lauloi. Kappaleen kirjoittivat Blaze Bayley ja Janick Gers, ja se perustuu elokuvaan Rankka päivä.
Singlellä on kolme kappaletta, jotka eivät tulleet The X Factorin lopulliselle versioille. ”Man on the Edge” on yksi Blaze Bayleyn aikaisista kappaleista, jotka päätyivät Edward the Great -kokoelma-albumille. Kappale on myös Best of the Beast -kokoelmalla.
Iron Maiden soitti kappaletta Ed Hunter -kiertueella vuonna 1999. Kappaleen liveversio on vuonna 2000 julkaistulla singlellä The Wicker Man, jossa laulaa Bruce Dickinson. Kappaleesta julkaistiin kaksi musiikkivideota, joista toinen filmattiin Masadassa, Israelissa. Toisella musiikkivideolla Iron Maiden nähdään soittamassa.
Kappale on mukana Carmageddon II -videopelissä.
Kappaleet > CD 1

Man on the Edge – 4.11 (säv. Bayley/Gers)
The Edge of Darkness – 6.39 (säv. Harris, Bayley, Gers)
Judgement Day – 4.06 (säv. Bayley/Gers)
"Blaze Bayley Interview, Part I" – 5:41
Kappaleet > CD 2

Man on the Edge – 4.11 (säv. Bayley/Gers)
The Edge of Darkness – 6.39 (säv. Harris/Bayley/Gers)
Justice of the Peace – 3.33 (säv. Harris/Murray)
"Blaze Bayley Interview, Part II" – 5:56
Kappaleet > 12" vinyylisingle

Man on the Edge – 4.13 (säv. Bayley/Gers)
The Edge of Darkness – 6.39 (säv. Harris/Bayley/Gers)
I Live My Way – 3.48 (säv. Harris/Bayley/Gers)
Soittajat

Blaze Bayley – laulu
Dave Murray – kitara
Janick Gers – kitara, taustalaulu
Steve Harris – bassokitara, taustalaulu
Nicko McBrain – rummut
MAFUN

| MAFUN |
| --- | --- |
 MAFUN:n tunnus.
Perustettu:  1990
Puheenjohtaja:  Vuonna 2005: Juha Kuokkala (Suomi) vt. Konstantin Zamjatin (Viro) Veronika Sándorfi (Unkari) Vasli Petrov (Venäjän suomalais-ugrilaiset alueet)
Aiheesta muualla
mafun.org
Infobox OKNimi-testi OK: 
MAFUN (lyhenne sanoista Молодежная Ассоциация Финно-Угорских Народов, suom. Suomalais-ugrilaisten kansojen nuorten liitto) on vuonna 1990 perustettu suomalais-ugrilaisten kansojen nuorisojärjestöjen kattojärjestö, joka koordinoi yhteistyötä näiden kansojen nuorten sekä järjestöjen välillä sekä edustaa kyseisiä kansoja ja järjestöjä kansainvälisissä foorumeissa, kuten Yhdistyneissä kansakunnissa.
Liiton jäseninä on kansalaisjärjestöjä eri suomalais-ugrilaisilta alueilta, ja liiton hallitus koostuu yhdestä jäsenjärjestön edustajasta kultakin alueelta. Liiton tärkeimpiin hankkeisiin kuului Suomalais-ugrilainen kulttuuripääkaupunki -hanke. Liiton hallituksen jäsenet valitaan kerran kahdessa vuodessa pidettävässä kongressissa.
Historia

Liitto syntyi Neuvostoliiton loppuaikoina, kun Venäjän vähemmistökansoille annettiin lupa järjestäytymiseen. Tuolloin myös suomalaisten sukukansoille perustettiin omia nuorisojärjestöjä, joiden oli välttämätöntä tehdä yhteistyötä. Vuoden 1990 kesällä Joškar-Olassa pidettiin ensimmäinen Suomalais-ugrilainen nuorisokokous, jonka lopputuloksena MAFUN syntyi.
Vuonna 1997 Helsingin yliopiston ylioppilaskunta päätti hakea MAFUN:n jäsenyyttä.
Toiminta

MAFUN on järjestänyt monenlaisia tapahtumia, kuten festivaaleja, lastenleirejä, näyttelyitä ja retkiä. Käytännössä se on koonnut eri järjestöjä yhteen, kun yksi sen jäsenjärjestöistä on järjestänyt jonkin tapahtuman. Itse liiton toiminta koostuu neuvoston kokouksista. MAFUN julkaisi kesästä 1999 alkaen kaksi kertaa kuukaudessa ilmestynyttä Kudo-Kodu -lehteä, joka tunnettin myös nimellä Kudo+Kodu. Välillä järjestö on joutunut Venäjän valtapolitiikan välineeksi. Kuitenkin vuoden 2000 joukukuun kongressissa Helsingissä päätettiin, että liiton toiminta pitää uudistaa täysin, jotta sen toiminta olisi itsenäistä. Helsingin yliopiston ylioppilaskunnan sukukansavaliokunta on tukenut Kudo+Kodu-lehden julkaisemista rahallisesti.
Toiminta > Suomessa

MAFUN:n suomalaiset jäsenjärjestöt perustivat vuonna 1999 Suomen sukukansayhdistysten liiton, eli Susu ry:n, hallinnoimaan MAFUN:n toimintaa Suomessa. Sen jäseniä olivat vuonna 2001 A. J. Sjögrenin seura, Helsingin yliopiston ylioppilaskunta, Kalevalaisten naisten liitto, Suomen Maan ystävät, Suomen saamelaisnuoret, Tuglas-seura ja Uhanalaisten kansojen ja kulttuurien puolesta ry. Vuonna 2003 sillä olivat samat suomalaisjäsenet Kalevalaisten naisten liittoa ja Tuglas-seuraa lukuun ottamatta.
Kongressit

2000 – Helsinki, Suomi
2011 – Saransk, Mordva, Venäjä
2013 – Helsinki, Suomi
2015 – Tartto, Viro
2017 – Iževsk, Udmurtia, Venäjä
Suomalais-ugrilainen kulttuuripääkaupunki

Suomalais-ugrilainen kulttuuripääkaupunki oli alunperin MAFUN:n hallinnoima hanke, jolla suomalais-ugrilaisia alueita pyritään tuomaan enemmän kansainväliseen tietouteen ja elävöittämään suomalais-ugrilaisten alueiden maaseutua. Joka vuosi valitaan paikkakunta joltain suomalais-ugrilaiselta alueelta, joka saa käyttää nimikettä suomalais-ugrilainen kulttuuripääkaupunki vuoden ajan. Valintaan on osallistunut Suomesta Sukukansojen ystävät ry. Nykyään valintaa hallinnoi virolainen Uralic Keskus yhdessä Sukukansojen ystävien kanssa. Vuodelle 2024 pääkaupunkia ei valittu, mutta yhdistykset järjestivät pääkaupunkihankkeen 10-vuotisjuhlaseminaarin Kuhmossa Juminkeossa ja julkistivat vuoden 2025 pääkaupungin.
Valitut kylät ja kaupungit:
2014, Staryje Bygi, Udmurtia
2015, Obinitsa, Setomaan kunta, Setumaa
2016, Veszprém ja Iszkaszentgyörgy yhdessä, Unkari
2017, Vuokkiniemi, Karjalan tasavalta
2019, Untšo, Marin tasavalta
2020, Miškan, Baškortostanin tasavalta (Baškiria)
2021, Abja-Paluoja, Mulgin kunta, Mulgimaan kulttuurishistoriallinen alue
2022, Bayterek, Udmurtia
2023, Kuhmo, Suomi
2025, Narva, Viro
Presidentti Toomas Hendrik Ilves Obinitsassa, Virossa, kulttuuripääkaupungin tilaisuudessa vuonna 2016.
Luettelo Kefeuksen tähdistön tähdistä

Luettelo Kefeuksen tähtikuvion tähdistä.

|  |  |  | 223778 | 117712 | 23h 52m 24.52s | +75° 32′ 40.2″ | 6.36 | 6.19 | 35 | K3V |  |
|  |  |  | 208132 | 107893 | 21h 51m 37.25s | +65° 45′ 09.9″ | 6.37 | 1.86 | 260 | Am+... |  |
|  |  |  | 3440 | 3132 | 00h 39m 47.75s | +82° 29′ 36.9″ | 6.38 | 3.83 | 105 | F6V: |  |
|  |  |  | 202582 | 104788 | 21h 13m 42.46s | +64° 24′ 15.1″ | 6.38 | 3.30 | 135 | G2IV+... |  |
|  |  |  | 210071 | 109124 | 22h 06m 13.55s | +56° 20′ 36.2″ | 6.38 | 0.14 | 576 | A0III |  |
|  |  |  | 25904 | 20039 | 04h 17m 51.85s | +80° 32′ 08.7″ | 6.39 | −0.92 | 945 | K0 |  |
|  |  |  | 208947 | 108364 | 21h 57m 11.09s | +66° 09′ 22.2″ | 6.41 | −2.06 | 1614 | B2V |  |
|  |  |  | 203025 | 105091 | 21h 17m 18.79s | +58° 36′ 41.4″ | 6.42 | −3.03 | 2527 | B2III |  |
|  |  |  | 203265 | 105193 | 21h 18m 32.43s | +61° 11′ 03.8″ | 6.43 | −2.03 | 1606 | M3 |  |
|  |  |  | 209111 | 108133 | 21h 54m 26.54s | +80° 18′ 30.9″ | 6.43 | −0.59 | 825 | M3 |  |
| RW Cep |  |  | 212466 | 110504 | 22h 23m 07.02s | +55° 57′ 47.6″ | 6.44 | −3.18 | 2739 | G8Iavar | sykkivä muuttuja |
|  |  |  | 12918 | 10623 | 02h 16m 45.27s | +83° 33′ 41.5″ | 6.45 | 0.86 | 428 | K0 |  |
|  |  |  | 198781 | 102771 | 20h 49m 17.39s | +64° 02′ 32.2″ | 6.45 | −3.03 | 2567 | B0.5V |  |
|  |  |  | 207636 | 107555 | 21h 47m 00.87s | +70° 09′ 03.4″ | 6.45 | 0.55 | 492 | A0V |  |
|  |  |  | 215588 | 112324 | 22h 45m 03.70s | +58° 08′ 50.6″ | 6.45 | 3.68 | 117 | F5 |  |
|  |  |  | 12927 | 10309 | 02h 12m 49.98s | +79° 41′ 29.3″ | 6.46 | 0.96 | 410 | A3 |  |
|  |  |  | 212136 | 110314 | 22h 20m 38.77s | +58° 24′ 35.5″ | 6.46 | 0.15 | 597 | G8III |  |
|  |  |  | 217348 | 113498 | 22h 59m 09.00s | +59° 48′ 52.8″ | 6.46 | −1.29 | 1156 | B9III |  |
|  |  |  | 205938 | 106604 | 21h 35m 25.91s | +68° 13′ 09.3″ | 6.47 | 0.08 | 617 | Ap Si |  |
|  |  |  | 207826 | 107710 | 21h 49m 08.12s | +66° 47′ 31.9″ | 6.49 | 1.57 | 314 | F3IV |  |
|  |  |  | 224890 | 128 | 00h 01m 39.30s | +73° 36′ 42.8″ | 6.50 | 2.41 | 214 | Am... |  |
|  |  |  | 32196 | 25911 | 05h 31m 48.00s | +85° 56′ 19.4″ | 6.50 | 1.51 | 324 | A5m |  |
|  |  |  | 198236 | 102370 | 20h 44m 33.08s | +69° 45′ 06.8″ | 6.50 | 0.89 | 431 | G8III |  |
| V Cep |  |  | 224309 | 118027 | 23h 56m 27.56s | +83° 11′ 28.0″ | 6.57 | 1.75 | 301 | A3V | variable |
| 15 Cep |  | 15 | 209744 | 108925 | 22h 03m 53.86s | +59° 48′ 52.5″ | 6.69 | −1.43 | 1370 | B1V | moninkertaine tähti |
| υ Cep | υ |  | 5679 | 4843 | 01h 02m 18.34s | +81° 52′ 32.1″ | 6.90 | 0.32 | 674 | G8III |  |
| T Cep |  |  | 202012 |  | 21h 09m 32.00s | +68° 29′ 25.0″ | 7.33 |  |  | M7IIIe | Mira variable |
| Kruger 60 |  |  |  |  |  |  |  |  |  |  | 27:s lähin tähtijärjestelmä; kaksoistähti |
Taulukon sarakkeissa käytetyt lyhenteet:
HD numero Henry Draper -luettelossa
HIP numero Hipparcos-luettelossa
RA Rektaskensio
DEC Deklinaatio
Vis Näennäinen kirkkaus
Abs Absoluuttinen kirkkaus
Käännös suomeksi
Karl von Brandenburg

Karl Adolf von Brandenburg (3. elokuuta 1867 Vaasa – 23. maaliskuuta 1899 Kaskinen) oli suomalainen juristi ja Kaskisten pormestari.
Karl von Brandenburgin vanhemmat olivat Korsholman kihlakunnan kruununvouti, kollegiasessori Adolf Kristian Kasimir von Brandenburg (1829–1884) ja Aleksandra Ustinoff. Hän pääsi ylioppilaaksi 1886 Vaasan ruotsalaisesta lyseosta ja suoritti Helsingin yliopistossa tuomarintutkinnon 1891. Von Brandenburg sai varatuomarin arvon 1895.
Von Brandenburg oli Kaskisten pormestarina 1896–1899. Hän kuoli maaliskuussa 1899 lyhyen sairauden jälkeen.
Lyijyasetaatti

| Lyijyasetaatti |
| --- | --- |

Tunnisteet
CAS-numero:  301-04-2
PubChem CID:  9317 ja 16685708 16685321, 9317 ja 16685708
Ominaisuudet
Molekyylikaava:  C4H6O4Pb
Moolimassa:  325,3 g/mol 379,33 g/mol (trihydraatti)
Ulkomuoto:  värittömiä kiteitä
Sulamispiste:  75 °C
Kiehumispiste:  100 °C (hajoaa)
Tiheys:  2,55 g/cm3 (trihydraatti) 1,69 g/cm3 (dekahydraatti)
Liukoisuus veteen:  60 g/100 ml
Lyijyasetaatti eli lyijydiasetaatti eli lyijy(II)asetaatti ((CH3COO)2Pb · 3 H2O) on kiteinen yhdiste, jota valmistetaan mm. antamalla lyijyoksidin (PbO) reagoida etikkahapon (CH3COOH) kanssa. Se liukenee veteen ja glyseroliin. Lyijy(IV)asetaatissa lyijy esiintyy hapetusluvulla +IV.
Lyijyasetaattia käytetään maaleissa ja tekstiilien värjäyksessä. Lyijyasetaattipaperia käytetään myrkyllisen rikkivedyn havaitsemiseen.
Muiden lyijy-yhdisteiden tavoin lyijyasetaatti on myrkyllistä. Se aiheuttaa muiden lyijysuolojen tavoin sikiövaurioita.
Lyijyasetaatti on maultaan makeaa. Rooman valtakunnassa lyijyasetaattia tuotettiin viinin valmistusprosessin sivutuotteena lyijyastioita käyttämällä, koska se ei maistu pahalle kuten esimerkiksi kupariastiaa käyttämällä sivutuotteena syntyvä kupariasetaatti.
Eräässä lampailla tehdyssä tutkimuksessa lyijyasetaatin annostelu lampaille matalalla annoksella 5 mg/kg/vuorokausi kahdeksan viikon aikana johti kilpirauhasen vajaatoimintaan, huomattavan mataliin tyreotropiinin (TSH) ja mataliin T3- ja T4-pitoisuuksiin. Tyreotropiinin taso putosi noin kuudesosaan ja T3- ja T4-hormonien tasot putosivat noin puoleen.
Lyijyasetaatille altistuneen kilpirauhasen vajaatoimintaa voidaan auttaa annostelemalla seleeninanopartikkeleita.
Aiheesta muualla

Lyijyasetaatin kansainvälinen kemikaalikortti
Malcolm Young

| Malcolm Young |
| --- | --- |
 Malcom Young vuonna 2010
Henkilötiedot
Syntynyt: 6. tammikuuta 1953
Kuollut: 18. marraskuuta 2017 (64 vuotta)
Ammatti:  muusikko, tuottaja, lauluntekijä
Muusikko
Taiteilijanimi:  The Riffmaker 
Laulukielet:  englanti
Aktiivisena:  1969–2014
Tyylilajit:  hard rock, blues rock, rock and roll
Soittimet:  kitara, taustalaulu, basso
Yhtyeet:  AC/DC (1973–2014) Marcus Hook Roll Band (1972–1974)
Levy-yhtiöt:  EMI, Epic Records, Atlantic Records
Aiheesta muualla
www.acdcrocks.com
  [ Muokkaa Wikidatassa ] [ ohje ]  
Malcolm Mitchell Young (6. tammikuuta 1953 Glasgow, Skotlanti – 18. marraskuuta 2017) oli skotlantilaissyntyinen australialainen muusikko. Hänet muistetaan parhaiten mittavasta urastaan hard rock -yhtye AC/DC:n perustajajäsenenä, kitaristina, taustalaulajana ja lauluntekijänä. Hän perusti yhtyeen vuonna 1973 veljensä Angus Youngin kanssa muutettuaan perheensä kanssa Skotlannista Australiaan. Young kirjoitti mittavan osan AC/DC:n tuotannosta veljensä kanssa, ja rytmikitaristina hän kehitti yhtyeen musiikkia merkittävällä tavalla muun muassa kitarariffien osalta.
Young oli AC/DC:n kitaristina yhtyeen perustamisesta vuoteen 2014, jolloin hän päätti uransa musiikin parissa sairastuttuaan dementiaan, minkä vuoksi hän joutui jättämään myös AC/DC:n. Hänen paikkansa yhtyeen rytmikitaristina täytti hänen veljenpoikansa Stevie Young, joka oli sijaistanut Malcolmia yhtyeen rytmikitaristina jo vuonna 1988 Blow Up Your Video World Tour -kiertueella. Malcolm Youngin viimeisiksi levytyksiksi AC/DC:ssa jäivät vuoden 2008 studioalbumi Black Ice ja vuoden 2012 livealbumi Live at River Plate.
Black Ice World Tourin päätteeksi Malcolmille todettiin keuhkosyöpä. Se hoidettiin varhaisessa vaiheessa, joten leikkaus onnistui ja syöpä poistettiin. Hänellä oli myös määrittelemätön sydänongelma ja hänellä oli sydämentahdistin.
Young oli naimisissa Linda Youngin kanssa ja heillä oli kaksi lasta: tytär Cara ja poika Ross. Hän kuoli 64-vuotiaana 18. marraskuuta 2017 sairastettuaan dementiaa useiden vuosien ajan.
Lapsuus

Malcolm Mitchell Young syntyi Glasgow’ssa 6. tammikuuta 1953 skotlantilaiselle pariskunnalle William ja Margaret Youngille.
Diskografia

High Voltage (1975, julkaistu vain Australiassa)
T.N.T. (1975, julkaistu vain Australiassa)
High Voltage (1976, kansainvälinen julkaisu)
Dirty Deeds Done Dirt Cheap (1976)
Let There Be Rock (1977)
Powerage (1978)
Highway to Hell (1979)
Back in Black (1980)
For Those About to Rock We Salute You (1981)
Flick of the Switch (1983)
Fly on the Wall (1985)
Who Made Who (1986)
Blow Up Your Video (1988)
The Razors Edge (1990)
Ballbreaker (1995)
Stiff Upper Lip (2000)
Black Ice (2008)
Aiheesta muualla

Malcolm Youngin muistokirjoitus Helsingin Sanomissa
Karl von Bülow

Karl von Bülow
Karl Wilhelm Paul von Bülow (24. huhtikuuta 1846 Berliini – 31. elokuuta 1921 Berliini) oli saksalainen sotamarsalkka, joka toimi komentajana ensimmäisen maailmansodan alkuvaiheessa.
Bülowin isä ja isoisä olivat preussilaisia upseereita. Hän itse liittyi vuonna 1864 toiseen kaartin jalkaväkirykmenttiin ja osallistui aliluutnanttina vuosien 1866 ja 1870–1871 sotiin. Vuodesta 1877 hän toimi kapteenina yleisesikunnassa. Bülow ylennettiin 1903 kenraaliluutnantiksi ja nimitettiin kolmannen armeijakunnan komentajaksi. Hänestä tuli 1904 jalkaväenkenraali ja 1912 kenraalieversti sekä kolmannen armeijan ylitarkastaja.
Ensimmäisen maailmansodan syttyessä Bülow sai komentoonsa Saksan toisen armeijan, jonka piti hyökätä Schlieffen-suunnitelman mukaisesti Belgiaan ja Belgian kautta Ranskaan. Hyökkäyksen menestyksen varmistamiseksi myös ensimmäinen ja kolmas armeija määrättiin 9. elokuuta 1914 hänen komentoonsa, mutta järjestely peruttiin jo kahdeksan päivän kuluttua, koska hänellä oli yhteistyövaikeuksia ensimmäisen armeijan komentajan, aggressiivista etenemistä kannattaneen Alexander von Kluckin kanssa. Bülowin joukot valtasivat Namurin, voittivat ranskalaisen Charles Lanrezacin armeijan Charleroin taistelussa 23.–24. elokuuta ja pakottivat Lanrezacin perääntymään toistamiseen Guisen taistelussa 29.–30. elokuuta.
Bülowin joukot ylittivät Marnejoen 4. syyskuuta 1914 ja hän määräsi Kluckin tuomaan kauemmas siirtyneen ensimmäisen armeijan omansa tueksi. Tämä kuitenkin altisti ensimmäisen armeijan Marnen taistelussa 6.–9. syyskuuta ranskalaisten ja brittien sivustahyökkäyksille, ja Kluck veti joukkojaan takaisin pohjoiseen, jolloin ensimmäisen ja toisen armeijan väliin muodostui aukko rintamassa. Bülow pelkäsi vihollisen pääsevän näin kiertämään saksalaisten armeijat, joten hän määräsi päämajan hyväksynnällä 9. syyskuuta joukkonsa perääntymään takaisin Aisnelle. Saksan ensimmäisessä Marnen taistelussa kärsimä tappio on yleensä pantu hänen syykseen.
Marnen taistelun jälkeen Bülowin toinen armeija asettui puolustusasemiin Reimsin koillispuolelle ja torjui syyskuussa 1914 ranskalaisten vastahyökkäyksen Aisnella. Bülow ylennettiin tammikuussa 1915 sotamarsalkaksi, mutta hän joutui luopumaan komentajantehtävistään saman vuoden huhtikuussa sydänkohtauksen vuoksi. Hän jäi lopullisesti pois palveluksesta kesäkuussa 1916.
Luettelo alppiruusulajeista

Alppiruusujen (Rhododendron) sukuun kuuluu noin 1090 lajia sekä iso määrä viljeltyjä risteymiä. Atsaleat ja pursut on luettelossa sisällytetty alppiruusuihin.
Risteymiä

Rhododendron × fraseri (R. canadense × R. japonicum) – kevätatsalea
Rhododendron × geraldii (R. praevernum × R. sutchuenense) – kirsialppiruusu
Rhododendron × intermedium – pikkualppiruusu
Rhododendron × praecox – toukoalppiruusu
Lajikeryhmiä

Rhododendron Carolinianum-ryhmä – karolinanalppiruusut
Rhododendron Catawbiense-ryhmä – puistoalppiruusut
Rhododendron Caucasicum-ryhmä – tarhakaukasianalppiruusut eli kaukasianalppiruusut
Rhododendron Dauricum-ryhmä – dahurianalppiruusut
Rhododendron Exbury-ryhmä – puistoatsaleat
Rhododendron Ghent-ryhmä – gentinatsaleat
Rhododendron Knap Hill-ryhmä – puistoatsaleat
Rhododendron Lights-ryhmä – revontuliatsaleat (syn. Rhododendron Northern Lights-ryhmä)
Rhododendron Minus-ryhmä – puistosorja-alppiruusut
Rhododendron Mollis-ryhmä – kosterinatsaleat
Rhododendron Repens-ryhmä – lamoalppiruusut (syn. Rhododendron Forrestii-ryhmä)
Rhododendron Simsii-ryhmä – ruukkuatsaleat
Rhododendron Smirnowii-ryhmä – tarhanukka-alppiruusut eli nukka-alppiruusut
Rhododendron Tigerstedtii-ryhmä – marjatanalppiruusut
Rhododendron Yakushimanum-ryhmä – tarha-yakushimanalppiruusut eli yakushimanalppiruusut
Puualppiruusu (Rhododendron arboreum)
Liekkiatsalea (Rhododendron calendulaceum)
Virginianalppiruusu (Rhododendron catawbiense)
Kelta-atsalea (Rhododendron luteum)
Kuningasatsalea (Rhododendron schlippenbachii)
Matti Lampi

Matti Veli Lampi (s. 29. tammikuuta 1947) on suomalainen taidemaalari. Hän syntyi Limingassa, debytoi Oulussa vuonna 1964 ja pääsi Taidemaalariliiton jäseneksi 1975. Hän käyttää työssään enimmäkseen öljyvärejä.
Lampi on Oulun taiteilijaseuran ja Taidemaalariliiton jäsen.
Taiteilijan työnsä ohella hän toimii Vilho Lampi -seuran puheenjohtajana ja Limingan Vilho Lampi -museon johtajana.
Aiheesta muualla

Viralliset sivut (Arkistoitu – Internet Archive)
Kuvataiteilijamatrikkeli
Maksim Kuzminov

Maksim Kuzminov (oikealla)
Maksim Kuzminov (ven. Максим Кузьминов; 19. kesäkuuta 1995 – 13. helmikuuta 2024 La Vila Joiosa, Espanja) oli venäläinen lentäjä, joka loikkasi helikopterilla Ukrainaan 9. elokuuta 2023. Hänet murhattiin Espanjassa ampumalla puoli vuotta myöhemmin.
Tausta

Kuzminov valmistui Syzranin sotilasilmailukorkeakoulusta. Hän palveli Venäjän ilmavoimien 319. helikopterirykmentissä.
Operaatio Synytsja

Kuzminov ilmoitti etukäteen Ukrainan salaiselle palvelulle loikkausaikeistaan. Hänelle luvattiin vastineeksi 500 000 Yhdysvaltain dollarin rahallinen korvaus, uusi henkilöllisyys ja suojelu.
Operaatio Synytsjaksi kutsutussa tapauksessa Kuzminov lensi Mil Mi-8 -helikopterilla Kurskin alueelta valtioiden rajan yli ja laskeutui Harkovan alueelle 9. elokuuta 2023. Helikopterissa oli matkustajina kaksi muuta henkilöä. He vastustivat suunnitelmaa ja riensivät laskeutumisen jälkeen takaisin kohti rajaa, jolloin heidät ammuttiin kuoliaiksi. Myös Kuzminov tuli ammutuksi sääreen. Hän syytti väkivallasta Venäjän joukkoja. Ukrainan tiedustelun mukaan kanssamatkustajat "eivät antautuneet ja menettivät henkensä". Ukrainan sotilastiedustelun edustajat olivat Kuzminovia vastassa. Kyrylo Budanovin läsnäollessa Kuzminov kertoi julkisesti, ettei Ukrainassa tosiasiallisesti ollut fasisteja eikä natseja. Hän piti Ukrainan sotaa häpeällisenä ja kertoi, ettei halunnut olla siinä osallisena.
Operaatio Synytsja > Reaktiot operaatioon

Ukrainan sotilastiedustelu väitti saaneensa arvokasta tiedustelutietoa loikkauksen yhteydessä ja vertasi tapahtunutta Operaatio Timanttiin, jossa Mossad kaappasi Neuvostoliitolta vuonna 1966 Mikojan-Gurevitš MiG-21:n.
Lokakuussa 2023 Rossija 1 -kanavalla toimittaja väitti, että GRU oli määrätty tappamaan Kuzminov. Hän syytti Kuzminovia kahden muun helikopterissa olleen teloittamisesta itse. Venäjän televisiossa vieraili kuukausia loikkauksen jälkeen myös Venäjän tiedustelu-upseeriksi esitelty henkilö, joka totesi, ettei uskonut Kuzminovin elävän tarpeeksi kauan joutuakseen oikeuden eteen.
Murha

Ukraina oli tarjonnut Kuzminoville mahdollisuutta pysyä Ukrainassa suojelun alaisena. Hän kuitenkin lähti Espanjaan ja eli siellä väärällä henkilöllisyydellä.
Kuzminovia ammuttiin kuudesti rintakehän alueelle la Vila Joiosassa Valènciassa 13. helmikuuta 2024. Lisäksi hänen ylitseen ajettiin. Kaksi tappajaa pakeni autolla, joka löydettiin poltettuna 20 kilometrin päästä. Ruumis löydettiin asuntokompleksin pysäköintialueelta. Kuzminov oli asunut siellä monien muun muassa ukrainalaisten, venäläisten ja bulgarialaisten ekspatriaattien kanssa. Espanjan tiedustelupalvelu piti murhaa Venäjän hallinnon järjestämänä. Sen mukaan tekijät olivat todennäköisesti Espanjan ulkopuolelta värvättyjä palkkamurhaajia. Espanjan tiedustelupalvelu ei ollut ennen murhaa tietoinen Kuzminovin oleskelusta maassa.
Murhan jälkeen Sergei Naryškin nimitti Kuzminovia maanpetturiksi ja rikolliseksi, joka oli jo ennestään "moraalinen ruumis". Venäjän puolelta esitettiin myös väitteitä, että Kuzminov olisi lavastanut kuolemansa taatakseen turvallisuutensa. Nettilehti Vazan Telegram-kanavalla kerrottiin, ettei hänen isäkseen väitetty mies ollut yllättynyt poikansa kuolemasta. Mies kuvaili väitettyä poikaansa "Juudakseksi" ja "maanpetturiksi". Politico kertoi kuitenkin, ettei kyennyt saamaan kommenttien esittäjän henkilöllisyydestä riippumatonta vahvistusta.
Manageri

Wikisanakirjassa on tähän liittyvä sananselitys: .
Manageri on henkilö tai organisaatio, joka tukee tiettyä henkilöä tai ryhmää. Manageri voi työskennellä esimerkiksi musiikki-, elokuva- tai urheilualalla.
Tehtävät

Managerin tehtäviin voi kuulua esimerkiksi edunvalvonta,  markkinointi ja/tai tiedotustoiminta. Tyypillisesti managerin toimeentulo muodostuu provisiosta, jota hän saa asiakkaan ansioista. Palkkio voi olla esimerkiksi jokin prosenttiosuus manageroitavan urheilijan tai taiteilijan saamista tuloista, levy-/oheistuotemyynnistä tai sponsorisopimuksista.